Clitostylini

Clitostylini er en gruppe av biller som tilhører gruppen snutebiller (Curculionoidea), selv om mange av artene ikke har påfallende lang snute. De fleste av artene lever i tropene og bare én finnes i Norge..

Utseende 
Små til middelsstore (opptil 25 mm) biller, kroppen er kort, bred og høyt hvelvet, den bakre delen av hodet og den fremre delen av brystskjoldet er ofte kraftig forlenget (lang hals), særlig hos slekten Trachelismus der halsen kan være flere ganger så lang som resten av kroppen. Snuten er derimot ofte ganske kort. De er vanligvis glatte og blanke. På farge er mange arter svarte. Det er ofte markert forskjell mellom kjønnene, med forlengingen av hode og brystskjold mer ekstrem hos hannene. Hodet er lengre enn bredt, fasettøynene runde og utstående. Antennene er 11-leddete, perlekjedeformede, ikke knebøyde og uten en markert kølle. Hos underfamilien Apoderinae er hodet svært forlenget bak fasettøynene. Brystskjoldet (pronotum) er rundet tilsmalnet framover. Hos Apoderinae er den fremre delen trukket ut til en mer eller mindre rørformet krage som kan være ganske lang. Dekkvingene er korte og brede, parallellsidige, med markerte punktrekker. Beina er kraftige og ganske lange, lårene noe fortykkede. Leggene (tibiae) har en rekke av pigger på undersiden og ender i en kraftig pigg. Føttene er fire-leddete, det tredje leddet er tolappet. Larvene er korte og tykke, C-formede, med spredte hår, uten bein, men med en markert hodekapsel.

Levevis 
Alle bladrullerne er planteetere, de fleste lever på busker og trær, men noen også på urter. Mange arter ruller sammen blad til kapsler der larven utvikler seg, disse er som oftest eske- eller fingerbølformede, til forskjell fra snutebladrullere (Rhynchitidae) som vanligvis lager sigarformede bladruller. Det er vanlig at de to kjønnene samarbeider om å lage bladrullen, og hannenes forlengede hals hjelper dem til å gnage dype huller i bladene som virker som sting med sammenføyingen av bladene. Billene gnager gjennom bladet, bortsett fra midtnerven, helt eller delvis, slik at de blir lett å brette. Hunnen legger et eller flere egg i den ferdige beholderen. Dette er et eksempel på yngelpleie som er ganske uvanlig blant biller.

Utbredelse  
Gruppen er utbredt i Asia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien bladrullere, Attelabidae Billberg, 1820
 Underfamilien Apoderinae Jekel, 1860
 Stammen Clitostylini Voss, 1926
 Slekten Allapoderus Voss, 1927 - 23 arter
 Slekten Indotrachelus Legalov, 2007 - én art
 Slekten Maculphrysus Legalov, 2003 - 5 arter
 Slekten Micrapoderus Legalov, 2003 - 5 arter
 Slekten Morphocorynus Legalov, 2003 - én art
 Slekten Pseudallapoderus Legalov, 2003 - 6 arter
 Slekten Pseudophrysus Legalov, 2003 - én art
 Slekten Trachelismus Motschulsky, 1860 - 5 arter

Referanser

Kilder 
 Gønget, H. 2003. The Nemonychidae, Anthribidae and Attelabidae (Coleoptera) of Northern Europe. Fauna Entomologica Scandinavica 38. E.J. Brill, Leiden/Boston.

Eksterne lenker 
 
 Fotogalleri over Attelabidae, ved A.A. Legalov

Biller formelt beskrevet i 1926
Snutebiller